OpenLLM-France/wikimedia huggingface dataset:
# Darrere la pista de la Pantera Rosa

Darrere la pista de la Pantera Rosa (títol original: Trail of the Pink Panther) és una pel·lícula estatunidenco-britànica dirigida per Blake Edwards, estrenada l'any 1982. Ha estat doblada al català.

## Argument

El famós diamant la Pantera rosa ha desaparegut. L'inspector Clouseau, que ha estat cridat per portar la investigació, desapareix amb el seu avió. Marie Jouvet, una famosa periodista francesa, prova de trobar-lo.

## Repartiment

* Joanna Lumley: Marie Jouveat
* David Niven: Sir Charles Litton
* Herbert Lom: Cap Insp. Charles Dreyfus
* Burt Kwouk: Cato Fong
* Capucine: Lady Simone Litton
* Robert Loggia: Bruno Langois
* Andre Maranne: Sergent François Chevalier
* Graham Stark: Hercule Lajoy
* Richard Mulligan: Pare de Clouseau
* Ronald Fraser: Dr. Longet
* Daniel Peacock: Clouseau als 18 nays
* Lucca Mezzofanti: Clouseau ala 8 anys
* Colin Blakely: Alec Drummond (no surt als crèdits)
* Denise Crosby: Denise

## Al voltant de la pel·lícula

* Aquesta pel·lícula és la sisena d'una sèrie de vuit pel·lícules dirigides per Blake Edwards :
* Per la mort de Peter Sellers poc de temps abans el començament de la producció, la pel·lícula està construïda amb nombrosos flashbacks que reprenen escenes de les precedents pel·lícules, exceptuat la seqüència animada dels crèdits d'obertura.

## Referències

* ↑ Box Office Information for Trail of the Pink Panther. Box Office Mojo. Retrieved August 22, 2012.
* ↑ esadir.cat. Darrere la pista de la Pantera Rosa. esadir.cat.
* ↑ «Trail of the Pink Panther». The New York Times.
* ↑ Dossier « La mort les a empêchés de jouer dans... » (p.20) a Allociné.

## Enllaços externs

* (anglès) A la investigació de la Pantera rosa Arxivat 2015-09-06 a Wayback Machine. a British Film Institute
* A la investigació de la Pantera rosa a Ciné-recursos (Cinémathèque Française)
# Sonia Sierra Infante

Sonia Sierra Infante (Terrassa, Vallès Occidental, 22 d'abril de 1973) és una docent, articulista i política catalana, diputada al Parlament de Catalunya en la XI Legislatura.

## Biografia

En 1996 es llicencià en filologia hispànica en la Universitat Autònoma de Barcelona, on s'hi doctorà el 2008. També té un Postgrau en Didàctica de la Llengua Estrangera i un Màster en Literatura Espanyola per aquesta mateixa universitat. Ha estat professora de llengua i literatura espanyola per a estrangers i per a ensenyament secundari de 1996 a 2015, i de 2009 a 2015 ha estat professora associada a la UAB.
És col·laboradora habitual al Huffington Post, Economía Digital i Crónica Global. També és fundadora i membre destacada del col·lectiu Puerta de Brandenburgo, format per un grup de professors que pretenen "desmuntar els arguments de l'independentisme català". També ha escrit poesia. Va ser una de les sòcies fundacionals de Societat Civil Catalana (SCC).
No se li coneix militància política abans del seu ingrés a Ciutadans - Partit de la Ciutadania, amb el qual a les eleccions municipals espanyoles de 2015 fou elegida regidora de l'Ajuntament de Barcelona. Poc després fou nomenada vocal de la Comissió Informativa i de Seguiment de Cultura, Educació i Esports i portaveu del grup C's a la Diputació de Barcelona. Posteriorment fou escollida diputada a les eleccions al Parlament de Catalunya de 2015. A les eleccions al Parlament de Catalunya de 2017 fou reescollida, sent la llista més votada.

## Obres

* La literatura en las clases de ELE en la era de las redes sociales, a Ferrús, Beatriz; Poch, Dolors (eds.)
* El español entre dos mundos. Estudios de ELE en Lengua y Literatura, Iberoamericana/Vervuert, Madrid, 2014;
* "La perversión del lenguaje", a Arza, Juan; Coll, Joaquim (eds.),
* Cataluña. El mito de la secesión, Córdoba, Almuzara, 2014, pp. 257–277
* "El legado de Jordi Pujol", en AAVV, Pujol KO. ¿Y después del "pujolismo"qué?, Barcelona, Economía Digital, 2014, pp. 227–250
* Humor y crítica social en la red en el entorno del 15-M, Discurso & Sociedad, 2012, 6(3), 611-635.
* De lo superficial y lo profundo en la obra de Elvira Lindo

## Referències

* ↑ Qui ha fet la carrera més meteòrica a Ciutadans? Arxivat 2016-09-10 a Wayback Machine., El Triangle, 12 d'octubre de 2015
* ↑ «Sonia Sierra, 'número dos' de Ciudadanos para las municipales por Barcelona». Crónica Global, 10-04-2015 [Consulta: 16 agost 2019].
* ↑ Biografia al web de la Diputació de Barcelona
* ↑ Els teus representants al web de C's
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].

## Enllaços externs

* Como chica no estoy mal, blog de Sonia Sierra (castellà)
# Cymbalophora

Cymbalophora és un gènere de lepidòpters ditrisis de la família dels erèbids (Erebidae), subfamília Arctiinae.

## Distribució

Les espècies del gènere Cymbalophora es troben distribuïdes majoritàriament pel sud d'Europa (Portugal, Espanya, França i Itàlia), tot i que s'ha observat en alguna zona de l'Azerbaidjan.

## Taxonomia

* Cymbalophora haroldi
* Cymbalophora oertzeni
* Cymbalophora powelli
* Cymbalophora pudica
* Cymbalophora rivularis

## Galeria

* Cymbalophora pudica
* Cymbalophora pudica
* Cymbalophora pudica
* Cymbalophora pudica
* Cymbalophora pudica
* Cymbalophora pudica
* Cymbalophora pudica

## Referències

* ↑ «GBIF» (en anglès). [Consulta: 20 febrer 2016].

## Enllaços externs

* Biodiversidad Virtualː Cymbalophora (castellà).
# Cymbaria daurica

Cymbaria daurica és una herba perenne de la família de les Escrofulariàcies de mida petita i flors de color groc que es troba a certes regions d'Àsia.

## Descripció

La planta és tomentosa, coberta d'una pilositat blanca. Té una alçada de 5-20 cm. Les fulles són oposades, de vegades alternes, linear-lanceolades i amb el marge enter. Poden arribar a atènyer una llargada d'1,2 cm i una amplada de 3-4 mm.
Les flors són zigomorfes, grans (4-5 cm de longitud), axil·lars i solitàries, amb corol·la de color groc en forma de campana, tubular i amb dos llavis. Els pedicels presenten dues bractèoles enteres o amb 1-2 petites dents prop de l'extrem. Gineceu bicarpel·lar que forma en madurar un fruit en forma de càpsula ovada de 8-10 mm.

## Hàbitat

Viu a pendents secs i pedregosos, de vegades també estepes desèrtiques, entre 800 i 2.000 m.

## Usos

Sintetitza una gran diversitat de glucòsids, entre ells els digitàlics, de gran ús en farmacologia com a cardiotònics. Es comercialitza en forma d'extracte de la planta.

## Distribució

Està distribuïda a diverses regions de Mongòlia, Rússia i Xina (Gansu, Hebei, Nei Mongol, Qinghai, Shaanxi, Shanxi).

## Referències

* 1 2 efloras.com, Missouri Botanical Garden Flora of China, FOC Vol. 18 Page 211 Cymbaria daurica
* ↑ Sergelenkhuu, J., Oyuntsetseg, B. "Flowers of Hustai National Park". Editat per N. Manibazar i C. Sanchir. 2a Edició. Ulaanbaatar, 2008.

## Enllaços externs

* Cymbaria daurica Arxivat 2016-03-03 a Wayback Machine. a Virtual Flora of Mongolia.
* Cymbaria daurica a la "Encyclopedia of life".
* Imatges de Cymbaria daurica
* Cymbaria daurica a Global Biodiversity Information Facility.
* Szigeti J, Tóth L, Bujtás G, Tumur Chemical study of Cymbaria dahurica L S. Acta Pharm Hung. 1981 Mar;51(2):78-85.
# Stefania Liberakakis

Stefania Liberakakis (Grec: Στεφανία Λυμπερακάκη; Utrecht, 17 de desembre del 2002) és una cantant i actriu greconeerlandesa.
El 2014 Liberakakis va participar en la tercera temporada de The Voice Kids als Països Baixos i després va cantar durant dos anys al cor de nens Kinderen voor Kinderen. El 2016 va formar part del grup musical Kisses, que va ser seleccionat per representar els Països Baixos al Festival de la Cançó d'Eurovisió Júnior 2016 a Malta amb la cançó Kisses & Dancin'. Van acabar en vuitè lloc. Dos anys després va sortir la seva primera cançó en solitari Stupid Reasons. A partir del 2018 va estar a la sèrie de televisió Brugklas i a tres pel·lícules, Brugklas: De Tijd van mijn Leven, De Club van Lelijke Kinderen i 100% Coco New York.
El 2020 va ser elegida internament per representar Grècia al Festival de la Cançó d'Eurovisió 2020, que s'hauria celebrat a la ciutat neerlandesa de Rotterdam en cas de no haver sigut cancel·lat per la pandèmia per coronavirus de 2019-2020, amb la cançó SUPERG!RL. A causa de la suspensió del certamen de 2020, la radiodifusora pública grega la va seleccionar internament per a representar el país hel·lè al Festival de la Cançó d'Eurovisió 2021 amb el tema Last Dance.

## Referències

* ↑ «Stefania to sing 'SUPERG!RL' for Greece at Eurovision 2020» (en anglès). Eurovision.tv, 03-02-2020. [Consulta: 4 febrer 2020].
* ↑ «She’ll be back! Greece confirms Stefania as their Eurovision 2021 representative following Eurovision 2020 cancellation» (en anglès). Wiwibloggs, 18-03-2020. [Consulta: 19 març 2020].
# César Arrizabalaga Zabala

César Arrizabalaga Zabala (Deba, Guipúscoa, 28 de maig de 1954 - Montcada i Reixac, 9 de setembre de 2019) va ser un polític català d'origen basc, que fou alcalde Montcada i Reixac entre 1999 i 2010.
Nascut a Deba, als 14 anys va deixar el País Basc per anar a la Universitat Laboral d'Osca on vaig estudiar oficialia, mestria i enginyeria. Després, ja a Barcelona, va acabar estudis de química. A Barcelona es va casar i es va instal·lar a Montcada i Reixac. La seva participació activa en la política del municipi va començar a la dècada dels 90. Va ser elegit regidor en les llistes del PSC i fou alcalde de Montcada i Reixac des de 1999 fins al 21 de juny de 2010 quan va formalitzar la seva renuncia al càrrec arran que els seu nom aparegués vinculat al Cas Pretòria.
Va ser succeït per Maria Elena Pérez, que va prendre possessió l'1 de juliol de 2010, i va ser la primera dona alcaldessa del municipi. Va morir el 9 de setembre de 2019 a Montcada i Reixac.

## Referències

* 1 2 Palau, La torre del. «La sala de vetlla de l'exalcalde de Montcada César Arrizabalaga obre aquesta tarda | La torre del Palau». [Consulta: 15 setembre 2019].

## Enllaços externs

* Renuncia del alcalde Arxivat 2016-03-04 a Wayback Machine.
* Blog personal
# Taluc

Taluc (Talucco en italià) és una fracció o frazione de Pineròl.
Té 20 habitants i està situat a 758 metres d'altitud.
Taluc té un renom particularment especial per la producció del tomino (formatge).
A Taluc, a la fi del segle viii hi era present una cel·la monàstica benedictina pertanyent a l'abadia de Novalesa.
# Talyx

«Talish, Talix, Talysh o Talyx» té aquests significats:
* Talix, poble iranià
* Talyx o Mugan, regió de l'Iran i l'Azerbaidjan
* Kanat de Talysh, 1747-1826
* Dictadura Militar Provisional de Mugan, govern blanc de la regió de Talysh o Mugan
* República de Talysh-Mughan o República Soviètica de Mugan
* República Talix o Republica de Talysh-Mughan, estat efímer proclamat el 1993 a l'Azerbaidjan
# Talysh

«Talysh» té aquests significats:
* Poble iranià, vegeu Talix
* Llengua irànica del nord-oest propera al tati Talixi
* Talish, Talix, Talysh o Talyx, regió de l'Iran i l'Azerbaidjan, vegeu Mugan
* Kanat de Talysh, 1747-1826
* Dictadura Militar Provisional de Mugan, govern blanc de la regió de Talysh o Mugan
* República Soviètica de Mugan (o de Talysh-Mughan)
* República Talix o Republica de Talysh-Mughan, estat efímer proclamat el 1993 a l'Azerbaidjan
# Tal·leleu

Tal·leleu o Taleleu és el nom dels següents personatges:
* Taleleu (jurista), jurista romà d'Orient
* Tal·leleu d'Eges, metge i sant cristià
# Densbüren

Densbüren és un municipi del cantó d'Argòvia (Suïssa), situat al districte d'Aarau.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].

## Enllaços externs

* Densbüren - Lloc web oficial
# Sèrras (Aude)

Sèrras (nom occità, i en francès Serres) és una vila de la regió d'Occitània, al departament de l'Aude, districte de Limós, cantó de Coisan, de menys de 60 habitants i a uns 270 metres d'altitud. Té un castell del segle xv, un pont de pedra del segle xvii i una església parroquial dedicada a Sant Pere.
Anomenada antigament Serris fou domini de l'abat i després bisbe d'Alet.
# Tayfun Pirselimoğlu

Tayfun Pirselimoğlu (nascut el 1959) és un guionista i director de cinema turc. Ha contribuït a més de vuit pel·lícules, com ara Ben O Değilim i Pus.

## Bibliografia

* Çöl Masalları (1996, Yapı Kredi Yayınları, ISBN 9789753635417)
* Kayıp Şahıslar Albümü (2002, İthaki Yayınları, ISBN 9789752730939)
* Malihulya (2005, İthaki Yayınları, ISBN 9789752730861)
* Şehrin Kuleleri (2005, İthaki Yayınları, ISBN 9789752730878)
* Otel Odaları (2009, İthaki Yayınları, ISBN 9789752734449)
* Harry Lime'in En Yeni Hayatları ya da Üçüncü Adam'a Övgü (2012, İthaki Yayınları, ISBN 9786053752509)
* Kerr (2014, İthaki Yayınları)
* Berber (2016, İletişim Yayınları)
* Çölün Öbür Tarafı (2018, İletişim Yayınları)
* Kadastrocu (2021, İletişim Yayınları)

## Filmografia

* Kerr (2021) (director, guionista)
* Yol Kenarı (2017) (director, productor, guionista)
* Ben O Değilim (2013) (director, productor, guionista)
* Saç (2010) (director, productor, guionista)
* Pus (2009) (director, productor, guionista)
* Rıza (2006) (director, productor, guionista)
* İngiliz Kemal (2001) (guionista)
* Hiçbiryerde (2001) (director, guionista)
* Dayım (1999) (director)
* Yeni Bir Yıldız (1997) (guionista)
* İz (1994) (guionista, art director)
* Otel (1992) (productor, guionista)

## Referències

* ↑ Ben O Değilim a cinemaldito.com
* ↑ Rendezvous With Directors 8: Tayfun Pirselimoğlu, Istanbul Modern, 14-21 de març de 2024
* ↑ An Interview with Tayfun Pirselimoğlu per Serdar Öztürk, 2018

## Enllaços externs

* Tayfun Pirselimoğlu - Lloc web oficial
# Taylor

«Taylor» té aquests significats:
* Toponímia:
** Taylor (Alabama)
** Taylor (Arizona)
** Taylor (Dakota del Nord)
** Taylor (Mississipi)
** Taylor (Nebraska)
** Taylor (Texas)
** Taylor (Wisconsin)
** Taylor (Wyoming), concentració de població designada pel cens dels Estats Units a l'estat de Wyoming
** Taylor Creek, concentració de població designada pel cens dels Estats Units a l'estat de Florida
** Taylor Mill, població dels Estats Units a l'estat de Kentucky
** Taylor Springs, població dels Estats Units a l'estat d'Illinois
* Personatges:
** Brian Shawe Taylor, pilot de Fórmula 1 anglès
** Brook Taylor (Edmonton, 1685 - Londres, 1731), matemàtic britànic
** Charles Taylor, professor de dret i filosofia
** Charles Ghankay Taylor (Arthington, 1948), president de Libèria
** Dennis Taylor, pilot de Fórmula 1 britànic
** Drew Hayden Taylor (Curve Lake, Ontario, 1962), periodista i escriptor mestís chippewa canadenc
** Doris May Taylor (Kermanxah, Pèrsia, 1919 − Londres, 2013), escriptora i feminista britànica guanyadora del Nobel de Literatura del 2007
** Edward Harrison Taylor (Maysville, Missouri, 1889 - 1978), herpetòleg estatunidenc
** Elizabeth Taylor (Londres, 1932 - Los Angeles, 2011), actriu nord-americana d'origen britànic
** Frederick Winslow Taylor (Filadèlfia, Pennsilvània, 1856 - 1915)
** Henry Taylor, pilot de Fórmula 1
** Ivy Taylor (Ciutat de Nova York, 1970), política nord-americana, alcaldessa de San Antonio
** Jane Taylor (Londres, 1783 - 1824), poetessa i novel·lista anglesa
** Jason de Caires Taylor (1974), artista i escultor anglès
** Jennifer Taylor
** John Taylor, pilot de Fórmula 1 automobilístiques britànic
** John Taylor (editor) (East Retford, Nottinghamshire, 1781 - 1864), editor, assagista i escriptor
** Joseph Hooton Taylor (Filadèlfia, 1941), físic, astrònom i professor universitari estatunidenc
** Justin Taylor, personatges de la sèrie de televisió Queer as Folk
** Kate Taylor
** Katie Taylor
** Koko Taylor (Shelby, Tennessee, 1928 – Chicago, Illinois, 2009), cantant nord-americana de blues
** Maxwell Taylor (1901 – 1987), militar i diplomàtic estatunidenc
** Mick Taylor (Welwyn, 1949), guitarrista anglès de rock i blues
** Mike Taylor, pilot de curses automobilístiques britànic que va arribar a disputar curses de Fórmula 1
** Richard Edward Taylor (Medicine Hat, 1929), físic canadenc guardonat amb el Nobel de Física el 1990
** Roger Pallarols Taylor (Barcelona, 1979), polític català, membre del Partit dels Socialistes de Catalunya (PSC)
** Roger Taylor (1949, Norfolk, Anglaterra) Músic, que fou integrant
** Samuel Taylor Coleridge (Ottery St Mary, Devon, 1772 - Londres, 1834), poeta, crític i filòsof anglès
** Sam Taylor-Wood (1967, Londres), artista contemporània especialitzada en fotografia i videoart
** Stuart Taylor (Romford, Gran Londres, 1980), futbolista anglès que jugà de porter
** Trevor Taylor (1936, Gleadless), pilot de Formula 1 anglès
** Zachary Taylor (1784 - 1850), dotzè President dels Estats Units d'Amèrica (1849 -1850)
* Miscel·lània:
** Teorema de Taylor
** Sèrie de Taylor
# T1 Cunningham

El T1 Cunningham era un tanc lleuger desenvolupat als EUA entre els 20 i 30, que nomes es va construir en forma de prototip. El tanc va ser dissenyat per l'exèrcit, per James Cunningham, Son and Company. Introduit en 1927, va ser desenvolupat fins a 1932 de les versions (T1E1, T1E2, T1E3, T1E4, T1E5, and T1E6). El tanc no va ser produït mai en masa, i no va ser utilitzat mai en combat.
# T9

El T9 (text en 9 tecles) és una tecnologia d'entrada de text dissenyada per a telèfons mòbils. Aquesta tecnologia permet formar paraules pressionant un sol botó per cada lletra, al contrari de prémer múltiples vegades cada tecla fins a obtenir la lletra desitjada. L'objectiu principal d'aquesta tecnologia consisteix a simplificar l'escriptura de missatges de text.
El T9 funciona fent referència a un diccionari amb les paraules més comuns. Quan l'usuari pressiona els botons de nombre, un algorisme busca en el diccionari una llista de paraules possibles d'acord amb la combinació de tecles pressionada i mostra l'opció més probable. L'usuari pot confirmar la selecció i continuar amb la següent paraula o usar una tecla per veure les altres combinacions possibles. De vegades això es combina amb algun programari per completar paraules.

## Exemple

Al teclat típic del telèfon els números corresponen a les lletres de la següent manera:
Per escriure la paraula 'hola' en la manera clàssic caldrà:
* Prèmer 4 (ghi) 2 vegades per obtenir 'h'
* Prèmer 6 (mnoñ) 3 vegades per obtenir 'o'
* Prèmer 5 (jkl) 3 vegades per obtenir 'l'
* Prèmer 2 (abc) 1 vegada per obtenir 'a'
De la mateixa manera per obtenir 'hola' amb T9 només caldrà:
* Prèmer 4 (ghi) 1 vegada per obtenir 'h'
* Prèmer 6 (MnO) 1 vegada per obtenir 'o'
* Prèmer 5 (jkl) 1 vegada per obtenir 'l'
* Prèmer 2 (abc) 1 vegada per obtenir 'a'
Per posar qualsevol missatge a un telèfon mòbil "T9" el sistema actualitza els caràcters visualitzats cada vegada que es pressiona una tecla mostrant la paraula més probable. En aquest cas el T9 redueix el nombre de botons polsats de 9 a 4.

## Textònims

En anglès s'usa el terme textonyms per indicar les paraules que es formen amb la mateixa combinació de tecles, en els equips mòbils tenen un botó per seleccionar entre les diferents opcions.
Alguns Exemples:
* 2272 = casa, cara, capa
* 7652 = sola, solc, roja, rola

## Companyies

Moltes companyies desenvolupen i comercialitzen programari T9. La més comuna és el T9 de AOL/Tegic Communications però també existeix LetterWise, WordWise i EQ3 de Eatoni, i ITAP de Motorola.

## Errors

Hi ha paraules en català que el T9 no inclou, i pot mostrar en el seu lloc paraules que no tenen res a veure (si l'error persisteix cal desactivar el T9).

## Referències

* ↑ Nuance Communications press release Arxivat 2007-10-13 a Wayback Machine. (2007).
* ↑ , US 5818437
* ↑ , US 5953541
* ↑ , US 6011554

## Vegeu també

* Text predictiu
* SMS
* Phoneword
* XT9
* Efecte Cupertino

## Enllaços externs

* Nuance T9 Customer facing site (anglès)
* Eatoni (anglès)
# Dermival de Almeida Lima

Dermival de Almeida Lima, també conegut com a Baiano, és un futbolista brasiler, que ocupa la posició d'interior dret. Ha estat internacional sub-23 amb la selecció del seu país.
Ha militat a equips brasilers, espanyols, russos i argentins, entre d'altres. Entre els seus títols, cal comptar el Rio-Sao Paulo de 1997, la Conmebol de 1998 i el Preolímpic del 2000.
# Teatre romà de Magúncia

El teatre romà de Magúncia (en llatí Mogontiacum) va ser un dels més grans teatres del món romà al nord dels Alps. És a prop de l'estació del sud de Magúncia (Alemanya), sota la ciutadella, i prop de l'antic Castellum Mogontiacum. Amb un diàmetre de 116 metres i una amplada d'escena de 42 metres, la seva capacitat estimada estava entre els 9.000 i 10.000 espectadors.

## Enllaços externs

* Pàgina web del teatre Arxivat 2009-04-27 a Wayback Machine.
# Det var i maj

Det var i maj (en suec Va ser al maig) és una pel·lícula muda en blanc i negre sueca del 1915 dirigida per Victor Sjöström i amb un guió de Sjöström i Algot Sandberg.

## Argument

El farmacèutic Blomgren i el notari Wigg són rivals d'Eufrosyne Linde. Ella estima en Wigg, però és un home volàtil i, per tant, anima en Blomgren a despertar la gelosia de Wigg. Quan Wigg veu en Blomgren, s'engresca per la gelosia i li proposa de seguida. De seguida està d'acord.
Blomgren necessita refrescar-se i se'n va al llac. En el camí, el barret se'l va caure al llac i, per tant, es treu els pantalons i les sabates per sortir i recuperar el barret. Mentrestant, un vagabund veu els pantalons i els roba, per això en Blomgren, sense pantalons, ha d'intentar tornar desapercebut. Després de molt d'anada i tornada, aconsegueix arribar a l'habitació on viu on és rebut per una carta al llit en la qual Eufrosyne li anuncia que està compromesa amb Wigg.

## Repartiment

* Richard Lund - Wigg, notari (en el guió anomenat enginyer)
* Victor Lundberg - Blomgren, farmacèutic (abans anomenat metge)
* Bergliot Husberg - Eufrosyne Linde (abans coneguda com a Julia)
* Eric Lindholm – cuiner a la pensió
* John Ekman – vagabund que roba els pantalons d'en Blomgren

## Producció

El rodatge va tenir lloc a l'interior de l'estudi del Swedish Biografteatern a Lidingö i a l'aire lliure a Estocolm i els seus voltants. La pel·lícula no s'ha conservat en la seva totalitat, però es conserven dos episodis a la pel·lícula clip Minns du? de 1935. Es creu que la pel·lícula és la mateixa que En sommarsaga (1912), una pel·lícula començada però mai acabada per Sjöström. Det var i maj es va estrenar el 17 de maig de 1915 al cinema Regina d'Estocolm.

## Referències

* 1 2 3 4 «Det var i maj». Svensk Filmdatabas, 30-06-2013.
# Det som engang var

Det Som Engang Var és el segon àlbum d'estudi de la banda de black metal noruec Burzum. Va ser grabat l'abril de 1992 als estudis de gravació de Grieg Hall, situats a Bergen, i publicat l'agost de 1993 amb només 950 còpies a través de la propia discogràfica de Burzum, Cymphomane, creada pel mateix Varg Vikernes per a poder abandonar Deathlike Silence Productions, la discogràfica d'Euronymous, amb qui havia publicat els seus treballs anteriors.
La portada de l'àlbum, dissenyada per Jannicke Wiise-Hansen, està inspirada en la portada del joc de rol Advanced Dungeons & Dragons (primera edició).
L'àlbum va ser re-distribuït el 1994 a través de Mysanthropy Records.

## Llistat de cançons

* Den Onde Kysten - 2:20
* Key To The Gate - 5:10
* En Ring Til Å Herske - 7:09
* Lost Wisdom - 4:38
* Han Som Reiste - 4:50
* Når Himmelen Klarner - 3:50
* Snu Mikrokosmos Tegn - 9:36
* Svarte Troner - 2:16

## Crèdits

* Count Grishnackh (Varg Vikernes) - Veus, guitarres, baix, bateria, sintetitzadors, gong i producció
* Euronymous (Øystein Aarseth) - Gong a "Den Onde Kysten"
* Pytten (Eirik Hundvin) - Producció

## Referències

* ↑ «A Burzum Story: Part I - The Origin And Meaning». Varg Vikernes. [Consulta: 8 octubre 2019].
* ↑ «Burzum "Det Som Engang Var" 1993». Varg Vikernes. [Consulta: 8 octubre 2019].
# Tapacul de flancs ocres

El tapacul de flancs ocres (Eugralla paradoxa) és una espècie d'ocell de la família dels rinocríptids (Rhinocryptidae) i única espècie del gènere Eugralla Lesson, R, 1842.

## Hàbitat i distribució

Viu entre la malesa densa i espesures de bambú del sud de Xile des de Maule fins Chiloá. Es dispersa, cap al nord fins al centre de Xile a Santiago i sud-oest de l'Argentina fins al nord-oest de Río Negro.

## Referències

* ↑ «Tapacul de flancs ocres». Cercaterm. TERMCAT, Centre de Terminologia. Rev. 10/06/2021(català)